Innskráning í Moya , vefumsjónarkerfið Stefnu er einföld aðgerð . Hvernig skrái ég mig inn ? Til að skrá þig inn í Moya ferðu á forsíðuna á vefnum þínum og bætir við moya í slóðina : / moya Notandanafn og lykilorð er skráð í viðeigandi reiti og er hægt að vista upplýsingarnar í vafranum en þarf þá ekki að skrá sig inn í hvert skipti sem komið er inn á vefinn . Gleymt lykilorð Ef lykilorð er gleymt fyrir notanda sem er þegar til í kerfinu er hægt að endurstilla lykilorðið án aðkomu Stefnu . Farið er á innskráningarsíðuna ( með því að opna / moya síðuna á vefnum ) og þar er valinn hlekkurinn " Gleymt lykilorð " . Því næst er netfang notandans skráð í reitinn og er þá sendur tölvupóstur sem gerir notandanum kleift að endurstilla lykilorðið . Þægilegri innskráningarleið Við bjóðum einnig nýjung , sem virkar þannig að notandi sem hefur áður skráð sig inn í vafrann getur hægri-smellt á logo-ið á vefnum og farið þaðan í innskráningu . Hægt er að hafa aðra hlekki þarna með , sem eru öllum sýnilegir , eins og að sækja logo eða senda fyrirspurn . Þessi leið er þægileg að því leyti að eftir innskráningu ertu áfram á sömu síðu og áður . Moya aðgerðarstikan Hjá innskráðum notanda birtist MOYA valmyndin efst í vafranum og á efni síðunnar þar fyrir neðan eins og áður að viðbættum íkonum við efni síðunnar til að breyta efninu eða bæta við . Þetta á við um bannera , fréttir , viðburði og annað efni sem notandinn hefur réttindi til að breyta . MOYA valmyndina er hægt að fella saman með því að smella á logo-ið efst til vinstri og opna aftur á sama hátt . Helstu einingar koma í stikuna og aðrar eru aðgengilegar undir „ Fleiri einingar “ . Vefurinn þinn í öðrum glugga Hægt er að hafa annan vafra opinn á tölvunni , eða til dæmis í Chrome vafranum í því sem kallast þar “ Incognito mode ” sem þýðir að horfa má á vefinn án þess að vera innskráður í vefumsjónarkerfið í þeim glugga . Þetta er þægilegt til að skoða vefinn eins og hefðbundinn notandi , einnig ef þú vilt prófa köku-borðann eftir að hafa einu sinni lokað honum . Útskráning er efst hægra megin í stikunni , þar er einnig hlekkur til að breyta stillingum notandans , nafni , netfangi eða lykilorði . Innskráning notanda er virk í tiltekinn tíma og er notandinn því útskráður sjálfkrafa ef engar aðgerðir eru framkvæmdar . Innskráning að nýju ef vinnutími rennur út Gott er að hafa þetta í huga ef kerfið er haft opið yfir lengri tíma , til dæmis ef þú ert að vinna í að skrifa texta en þarft að bregða þér frá . Í þeim tilvikum er góð regla að skrá sig inn að nýju í öðrum TAB í vafranum áður en þú smellir á vista . Skipt á milli svæða ( tungumála ) Sami notandi getur hoppað á milli misunandi svæða á sama vefnum hafi hann til þess réttindi með fellivalmyndinni uppi í hægra horninu . Það á til dæmis við um mismunandi tungumál , sem yfirleitt eru sett upp sem sérstök svæði . Hvert svæði hefur sjálfstæðar fréttir , efnisflokka og veftré .